Il-kaċċaturi u nassaba liċenzjati żdiedu bi ftit mill-2017 'l hawn Mistoqsi dwar kemm hemm persuni li għandhom liċenzja tal-kaċċa f'Għawdex illum meta kkumparati ma' dawk li kellhom din il-liċenzja fl-2017, il-Ministru għal Għawdex Clint Camilleri qal li dawn żdiedu bi ftit. Dan hekk kif dawk reġistrati fl-2017 kienu jammontaw għal 1,656 filwaqt li fil-preżent hemm 1,720 persuna li għandhom il-liċenzja. Rigward l-insib meta mqabbel fl-istess perjodu, Camilleri kkonferma li dawn ukoll żdiedu bi ftit. Dan hekk kif fl-2017 kien hemm 1,154 persuna li kellhom il-liċenzja, fil-preżent hemm 1,167 li għandhom din il-liċenzja.